

**Invitasjon til dressurdommeraspirant (DDA) - kurs**

Hordaland Rytterkrets inviterer herved til DDA-kurs

Dato og sted: 17. og 18. september 2022 i Åsane Rideklubb sine lokaler i Hjortlandsvegen 119, 5135 Flaktveit

**Kursholder:** Trond Asmyr

Kretsen trenger flere dressurdommere og vi anbefaler alle som har lyst til å bli dommer, som mener de er egnet til det og som fyller kriteriene til å søke.

### Kvalifikasjonskrav

**Rideferdighet:**LA dressur på minst D-stevne til minst 60%. Dokumentasjon må legges ved påmelding til kurs.

**Språk:**

**Norsk skriftlig og muntlig**

**Bisitting før kurs:**

Minst 10 ekvipasjer for minst DD1 i lett klasse, hvorav minst 5 i LA. Bisitting må være gjennomført i løpet av de siste 6 måneder og fastlagt skjema må sendes Dressurdommerkomitéen (DDK) senest en uke før kursstart – se <https://www.rytter.no/sport/teknisk-personell/dokumenter-teknisk-personell>

Merk: Det er ikke tilstrekkelig å ha fungert som skriver for dressurdommer.

**Anbefaling:**Anbefaling fra kandidatens klubb eller trener på fastsatt skjema om personlig egnethet for dommerrollen, kunnskap om hest, grunnleggende rideferdigheter og kunnskap om KR1 må sendes til kursarrangører snarest **OG** til DDK senest en uke før kursstart - se <https://www.rytter.no/sport/teknisk-personell/dokumenter-teknisk-personell>.

**Nedre aldersgrense:**18 år.

**Pris:**

Hordaland Rytterkrets vil dekke kursutgifter for medlemmer av klubber i kretsen. Pris for andre er kr 1200.

Hordaland Rytterkrets oppfordrer klubbene til å dekke eventuelle utgifter til reise/overnatting. Den enkelte deltager må selv søke sin klubb for dekning av slike utgifter.

Dersom du ønsker å delta på kurs må du melde din interesse til kursholder i Hordaland Rytterkrets **snarest** på [DDAHordaland@gmail.com](mailto:DDAHordaland@gmail.com)

Søknad til dressurdommerkomiteen (DDK) **MÅ i** tillegg sendes [ddk.nryf@gmail.com](mailto:ddk.nryf@gmail.com) senest en uke før dommeraspirantkurs. Legg ved bisittingsskjema og anbefalingsskjema.

Vi anbefaler at du sender søknad og skjema så snart kravene er oppnådd.

Vi har et felles ansvar for å sørge for tilstrekkelig antall teknisk personell i vår region.

For å opprettholde kompetanse/autorisasjon DDA må du dømme minst 5 klasser på minst LB nivå på D-stevne eller LA på klubbstevne pr. år. Du må delta årlig på kompetansegivende kurs. Videre må du bisitte årlig for minst DD1 dommer med minst 15 ekvipasjer i lett klasse hvor av minst 5 i LA. Det er viktig at du som søker har tid og stor interesse for dressur, er egnet til å være dommer og ønsker å arbeide som dommer.

For mer informasjon – se KRI og KRIV

Velkommen til et lærerikt og inspirerende kurs!!!

Hilsen Hordaland Rytterkrets v/

Nina Dalen Seime og Torill Børdal

Spørsmål kan rettes på epost til kursarrangør: [DDAHordaland@gmail.com](mailto:DDAHordaland@gmail.com)